ലക്ഷ്യം ആത്മനിര്ഭര് ഭാരത് ഇന്ത്യന് സ്പേസ് അസോസിയേഷന്റെ ഉദ്ഘാടനം പ്രധാനമന്ത്രി നിര്വ്വഹിക്കും ന്യൂഡല്ഹി : ഇന്ത്യന് സ്പേസ് സ്റ്റേഷന്റെഐഎസ്പിഎ ഉദ്ഘാടനം പ്രധാനമന്ത്രി നരേന്ദ്ര മോദി നാളെ നിര്വ്വഹിക്കും. പ്രാദേശിക ബഹിരാകാശ സംബന്ധമായ വ്യവസായം പ്രോത്സാഹിപ്പിക്കുന്നതിന് വേണ്ടി ആരംഭിക്കുന്ന പദ്ധതിയാണിത്. നാളെ 11 മണിക്കാണ് ചടങ്ങ് നടക്കുക. ഉദ്ഘാടനത്തിന് ശേഷം വ്യവസായിക നേതാക്കളുമായി പ്രധാനമന്ത്രി സംവദിക്കും. പ്രധാനമന്ത്രിയുടെ ആത്മനിര്ഭര് ഭാരത് എന്ന ലക്ഷ്യം മുന്നില് കണ്ടുകൊണ്ട് ഇന്ത്യയെ സ്വയം പര്യാപ്തമാക്കുന്നതിനും സാങ്കേതികമായി മുന്നേറുന്നതിനും ബഹിരാകാശ രംഗത്തെ പ്രധാനി ആക്കുന്നതിനും ഐഎസ്പിഎ സഹായിക്കും എന്ന് പ്രധാനമന്ത്രിയുടെ ഓഫീസ് ട്വിറ്ററില് കുറിച്ചു. ഈ മേഖലയിലെ പ്രമുഖ പങ്കാളികളുമായി സംവദിക്കാന് അവസരം ലഭിച്ചതില് സന്തോഷിക്കുന്നുവെന്നാണ് പ്രധാനമന്ത്രി പറഞ്ഞത്. ബഹിരാകാശത്തിന്റെയും നവീകരണത്തിന്റെയും ലോകത്തോട് താത്പര്യമുള്ളവര് നാളത്തെ പരിപാടി കാണണമെന്നും അദ്ദേഹം അറിയിച്ചു.